open-index/open-wikipedia-markdown huggingface dataset:
Britannia Inferior

**Britannia Inferior** (latin for «Nedre Britannia») var en ny romersk provins som ble opprettet i romersk Britannia i tiden rundt 197 under reformene til keiser Septimius Severus. Å ta vekk kontrollen over legionene som voktet Hadrians mur i nord fra guvernørene i Londinium var et bevisst mål for å redusere disse guvernørenes makt, gitt Clodius Albinus' forsøk på å bli romersk keiser. Provinsen ble antagelig formalisert i tiden rundt 214 av Severus' sønn og arving Caracalla.

Lokalisert i moderne nordlige England ble regionen styrt fra byen Eboracum (dagens by York) av Pretorianerlegat som kommanderte en enkel legion stasjonert i byen. Denne underavdelingen av Britannia varte ut hele det severanske dynasti og fram til reorganiseringen av Romerriket under keiser Diokletian i 296.

## Etablering
Under styret til Commodus havnet forsvaret av den nordlige grensen i Britannia likegyldighet og mangel på vedlikehold. Freden i regionen ble ytterligere forstyrret i den urolige tiden etter Commodus' død i 192 da det militære maktvakuumet på det europeiske fastlandet tok oppmerksomheten til de defensive legionene stasjonert i Britannia. Etter at Septimius Severus ble keiser i 193 tok han særlig interesse i å forsterke den nordlige grensen i Britannia, og i 208 flyttet han til Eboracum for å overvåke de militære angrepene mot de innfødte stammene nord for grensen. Mens det er en del forvirring om den nøyaktige datoen for når denne romerske provinsen ble opprettet, synes det klart at Severus' hensikt også var å bryte opp størrelsen på militæret som var under kommando av en enkeltstående guvernør, slik han også hadde gjort i romersk Syria, og således forhindre dem å ha en altfor stor militær makt og bli allmektig til fare for keiserens autoritet. Herodianus, som skrev et historisk verk, har plassert datoen for spaltingen av makten i 197, skjønt det er ingen bevis for at denne distinksjonen ble formalisert i inskripsjoner før etter Severus' død i 211. Det er sannsynlig at delingen av den militære kontrollen i Britannia ble formelt etablert av Caracalla en gang mellom 211 og 220.

## Reorganiseringen
I 296 gjennomførte keiser Diokletian en betydelig reorganisering av riket. Romersk Britannia ble delt inn i fire provinser: *Britannia Prima* og *Maxima Caesariensis* fra Britannia Superior og Britannia Secunda (hovedstad i Eboracum) og *Flavia Caesariensis* (hovedstad i Lindum Colonia) fra Britannia Inferior.

## Referanser
DTH

**DTH** er kortform for **Direct To Home** (*direkte til hjemmet*), og er et populærbegrep innen TV-distribusjon.

DTH betegner den type kommunikasjonssatellitter som sender direkte til parabolantenner hos den enkelte bruker, mest for å skille disse fra satellitter for annen type kommunikasjon.

DTH-satellittene er altså f.eks. de vanlige ASTRA- og THOR-satellittene vi kjenner fra parabolanleggene som brukes i privathusholdninger. De brukes også for distribusjon til kabel-TV-nett selv om dette egentlig blir «indirekte» til hjemmet.

Se båndbredde.
Priz

**Priz** er en russisk ubåttype, som blant annet ble brukt i redningsoperasjonen da ubåten «Kursk» havarerte. Ubåten AS-34 nådde «Kursk», men oppnådde ikke å effektivere redning.

5. august 2005 satte en Priz-ubåt (AS-28) seg fast i antennen til en hydrofon syd for Petropavlovsk på Kamtsjatka, øst i Russland. Den russiske marine iverksatte en redningsaksjon for å redde de syv besetningsmedlemmene. Den 7. august frigjorde en britisk ROV ubåten og den kunne trygt til overflaten. .
St. Hallvard videregående skole

**St. Hallvard videregående skole** er en videregående skole i Lier kommune. Skoleeier er Buskerud fylkeskommune. Rektor er Hege Sølvberg Nilsen. 

Forhistorien til skolen strekker seg tilbake til den gamle latinskolen på Strømsø i Drammen, som gjennom ulike endringer blant annet skiftet navn til St. Hallvard gymnas i 1966. Skolen ble med tiden modernisert og flyttet til Stoppen i Lier. Antall elever og ansatte økte sterkt særlig på 1990-tallet, og i dag har skolen omtrent 750 elever og 120 ansatte fordelt på 26 klasser. 

Selve hovedbygningen til skolen er fra 1911, men i sin nåværende form ble den for det meste ombygd i 1983, da St. Hallvard Gymnas overtok det gamle bygget til Stoppen ungdomsskole i Lier. 

* Idrettslinjen ble opprettet i 1979, og var med det den første av sitt slag i Buskerud.
* I 1983 etablerte skolen den første musikklinjen i fylket, og fulgte opp med dramalinje i 1995  og danselinje året etter.
* I 2001 fikk skolen en egen avdeling for elever med sammensatte funksjonsnedsettelser.
* Høsten 2014 kunne vi med stor glede ta i bruk vårt nye musikk­ og dansebygg, også kalt MD-bygget. 

Skolen har et rikt og variert tilbud innenfor utdanningsprogrammene studiespesialiserende fag, musikk, dans og drama og idrettsfag. Vi har også en egen avdeling for elever med sammensatte funksjonsnedsettelser. 

## Referanser


## Eksterne lenker
* St. Hallvard videregående skole
Parabolantenne

Parabolantenne er en type antenne for mottak av høyfrekvens radiosignaler (mikrobølger) fra direktestrålende sendere.

Navnet kommer av at tverrsnittet av antennens reflektor er parabelformet (med parabelens åpning mot senderen) og dermed gjør det mulig å fokusere parallelt innkommende stråler mot ett punkt der antennens mikrobølgehode er plassert. Vi utnytter også en annen av parabolens spesielle egenskaper; at alle innkommende parallelle stråler reiser like lang vei til fokuspunktet og dermed vil være i fase med hverandre. Dermed oppnås en forsterkning av signalet.

Parabolantenner brukes i det meste av satellittbasert kommunikasjon og distribusjon, det gjelder både overvåking, punkt-til-punkt-kommunikasjon og kringkasting. Antennen må da plasseres innenfor satellittens dekningsområde og rettes mest mulig direkte mot satellitten. For kringkastingsformål brukes geostasjonære satellitter som går i bane over ekvator ganske rett sør for oss (bare noen grader til øst eller vest).

Slike antenner brukes også i telekommunikasjon i såkalte punkt-til-punkt radiolinjesystemer selv om reflektoren her vanligvis er skjult bak et deksel så den ikke ser parabolformet ut.
Billedkunst (tidsskrift)

:*Denne artikkelen befatter seg med tidsskriftet. For det generelle begrepet bildende kunst, se [[Billedkunst]].*

***Billedkunst*** er et norsk kunsttidsskrift som blir utgitt av Norske Billedkunstnere (NBK). Tidsskriftet ble utgitt under navnet *Billedkunstneren* fra 1975, og endret navn i 1998.

## Historie og innhold
Bladet ble utgitt første gang i 1975 med navnet *Billedkunstneren*. Det utkom i totalt 24 utgaver frem til og med 1998. I 1999 endret nyansatt redaktør Jonas Ekeberg profilen fra et fagblad med vekt på featureartikler til et bransjetidsskrift med vekt på nyheter og kritikk. Formatet ble endret til et tilnærmet tabloidformat, tidsskriftet ble underlagt redaktørplakaten og navnet ble endret til *Billedkunst* for å vise at det ikke henvendte seg kun til kunstnere, men til hele kunstfeltet.

*Billedkunst* er medlem av Norsk Tidsskriftforening og Den Norske Fagpresses Forening.

### Profil
*Billedkunst* er både et fagblad for medlemmene av Norske Billedkunstnere (NBK) og et kunsttidsskrift for en større offentlighet. Tidsskriftet vektlegger nyheter og kritikk, og skal være et viktig faglig, økonomisk og politisk referansepunkt i norsk kunstliv. *Billedkunst* utkommer syv ganger i året og har et opplag på 3300.

### Bilag
*Billedkunst* har uregelmessig bilag. Noen eksempler er Norske Tekstilkunstneres perodika SOFT magasin og den uavhengige perdoikaen Kunstjournalen B-post.

### Tegneserie
*Billedkunst* har ved hver utgivelse en stripe Kebbelife av billedkunstner Mette K. Hellenes.

## Redaktører og bidragsytere
### Redaktører

*1991 – 1995 Lotte Sandberg
*1998 – 2000 Jonas Ekeberg
*2000 – 2001 Ketil Nergaard
*2001 – 2013 Ingvill Henmo
*2013 – 2017 Halvor Haugen
*2017 – Kjetil Røed

### Tidligere og nåværende skribenter

*
*Hans Askheim
*
*Paal Andreas Bøe
*
*Gardar Eide Einarsson
*
*
*
*André Gali
*
*Erlend Hammer
*Ingunn Haraldsen
*
*Gry Hartvigsen
*
*
*Bjørn Hatterud
*Sigrun Hodne
*
*
*
*Ika Kaminka
*Lars Korff Lofthus
*Solveig Lønmo
*
*
*Arne Nøst
*
*Tommy Olsson
*Marit Paasche
*
*
*Kjetil Røed
*
*
*
*Line Harr Skagestad
*Hanne Hammer Stien
*
*Leif Magne Tangen
*
*Synnøve Vik
*Jan Walaker
*
*Johanne Nordby Wernø
* 
*Sigrun Åsebø

## Eksterne lenker
* ''Billedkunsts'' nettside
* ''Tidsskriftforeningens'' nettside
* ''Fagpressens'' nettside
Appelsinjuice

**Appelsinjuice**, eller **appelsinjus**, er råsaft som oppstår når en appelsin presses for væske.

## Utbredelse og næringsverdi

### Global utbredelse
Appelsinjuice drikkes over hele verden, og i mange husstander er det en vanlig drikk til frokost. I Norge og en rekke andre land er det industrielt fremstilt juice som dominerer. Blant disse skilles det mellom «ferskpresset juice» og juice laget fra konsentrat.

### Vitamininnhold
100 gram appelsinjuice fra konsentrat inneholder 31 milligram vitamin C, noe som dekker 29&nbsp;% av det anbefalte dagsbehovet til et menneske.

### Beskyttet varebetegnelse i Norge
Juice er en beskyttet varebetegnelse i Norge, og merkeforskriftene krever at næringsinnholdet i produkter som betegnes juice er det samme som i den naturlige fruktsaften. Konsentrater kan tilsettes samme vannmengde som det som er fjernet, men ut over dette, tillates ingen tilsetningsstoffer som f.eks. sukker eller konserveringsmidler i produkter som betegnes som juice. 

Frukt- og bærprodukter med tilsetningsstoffer eller som ikke har fruktens naturlige og opprinnelige balanse mellom næringsstoffene betegnes som fruktnektar, limonade eller saft.

## Tilvirkning og import
Man skiller gjerne mellom juice av konsentrat og juice av fersk råsaft.

### Ikke fra konsentrat
I utgangspunktet lages juice ved å presse appelsinene, og råsaften er deretter drikkeklar. Ved produksjon i store kvanta blir råsaften enten presset og tappet i landet som juicen skal selges i, eller den blir eksportert fraktet i ukonsentrert form. Slik juice har i Norge fått betegnelsen «ikke fra konsentrat».

Mange presser sin egen juice hjemme, og det finnes mange forskjellige typer appelsinpresser. 

### Juice av konsentrat
Siden appelsiner inneholder store mengder vann, fremstiller mange juiceprodusenter i land som ikke har egen appelsinproduksjon, appelsinjuicen fra konsentrat. Konsentratet lages ved at vannet trekkes ut fra råsaften; dette skjer fortrinnsvis i landet der appelsinene er høstet. Deretter fryses konsentratet. Konsentratet tar langt mindre plass enn den ferske råsaften, og er dermed mye billigere å frakte. I produksjonslandet blir konsentratet tint opp og tilført like mye vann som det råsaften opprinnelig inneholdt.

## Referanser


## Eksterne lenker
*
Gratulasjonskort

**Gratulasjonskort** er et kort med en hilsen man sender eller gir til andre ved spesielle anledninger. Dette kan være fødselsdag, bryllup, konfirmasjon, dåp eller lignende. Kortet symboliserer at avsenderen ønsker å gi en positiv og personlig hilsen til mottakeren i den aktuelle sammenhengen. Man legger ofte kortet i en konvolutt. Gratulasjonskort kan lages for hånd, skrives digitalt eller kjøpes ferdigtrykt.

## Språkbruk og dialekter
På norsk skrives gratulasjonskort vanligvis på enten Bokmål eller Nynorsk, som er de to offisielle målformene i Norge. Valg av målform kan være viktig i formelle sammenhenger, særlig i regioner hvor nynorsk står sterkt, som i deler av Vestlandet. I private gratulasjonskort brukes ofte en personlig språkstil, som også kan inneholde trekk fra lokale dialekter. Det finnes ingen faste regler for målform i slike kort, men offentlige instanser og organisasjoner følger som regel sine vedtatte språkprofiler.

Et eksempel på målformsvariasjon i helsingar er den vanlige bursdagsteksten: «Gratulerer med dagen» (bokmål) og «Gratulera med dagen» (nynorsk). Mange nynorskbrukere benytter også uttrykk som «Hjarteleg til lukke» i forbindelse med konfirmasjon, dåp eller bryllup.

I håndskrevne kort og uformelle sammenhenger forekommer det ofte innslag av dialekt, særlig i Nord-Norge og Trøndelag. Uttrykk som «Hæppi børsdag» eller «Stor klæm frå oss» er eksempler på dette. Slike uttrykk gir gjerne kortet en mer personlig og lokal tone.

I grunnskolen benyttes skriving av hilsener og lignende tekster som en del av nynorskopplæringen, for å fremme aktiv bruk av målformen i hverdagslige sjangre. Dette gjelder både hovedmål og sidemål, avhengig av kommunens språkpolitiske tilknytning.

Språklige og kulturelle verdier knyttet til bruk av nynorsk i personlige kort blir ofte fremhevet av organisasjoner som Noregs Mållag og Aasentunet, som ser dette som et uttrykk for identitet og tilhørighet.

## Se også
* Hallmark Cards

## Eksterne lenker
* Eksempler på gratulasjonstekster på over 80 språk, inkludert både bokmål og nynorsk

## Referanser
Musematte

En **musematte** er et verktøy som er tilpasset for bruk under ei datamus.
Denne skal forhindre at datamusa mister feste, gi bedre følsomhet (gjelder spesielt lasermus), og kan også være tilpasset for å redusere belastninger på håndleddet og hånden ved stor bruk.

## Referanser
Gaute Myklebust

**Gaute Myklebust** (født 29. april 1979) er en norsk friidrettsutøver, med diskos som sin spesialøvelse. Myklebust representerer IK Tjalve.

## Medaljer i norske mesterskap

## Meritter
I 2005 ble han tatt ut til Norges lag i VM i friidrett. Der ble han slått ut i kvalifiseringen. I 2009 ble han igjen tatt ut til Norges lag i VM i friidrett. I 2010 var han med til EM i Barcelona. I 2012 deltok han i EM i Helsingfors, der han ikke kom videre til finalen.

Myklebust trente og studerte flere år i USA hvor han under sitt opphold i Memphis blant annet ble kåret til "Athlete of the year" i 2003 for så å bli første nordmann til å vinne en NCAA Regionals finale i 2004.

## Personlige rekorder
Hans personlige rekord i diskos er 64,08 meter, satt 17. juni 2012 i Helsingborg, Sverige. Den tidligere rekorden lød på 63,32 meter, satt 23. juli 2005. Resultatet gir ham en 7.-plass på norgesstatistikken gjennom alle tider.

Myklebusts personlige rekord i kulestøt er 18,78 meter fra 2003, han ble med dette nr 111 i verden 2003 og nr 12 i Norge gjennom alle tider.

## Referanser




## Eksterne lenker
* 
* Gaute Myklebust - tjalve.no
Tolomeo Gallio

** Tolomeo Gallio  ** kalt * kardinalen av Como * (født 25. september 1527 i Cernobbio nær Como, død 3. februar 1607 i Roma) var en av Den katolske kirkes kardinaler.

Han begynte sitt geistlige virke i tjeneste hos kardinal Antonio Trivulzio, deretter sekretær for kardinal Taddeo Gaddi og så privatsekretær for kardinal Giovanni Angelo de' Medici (den senere pave Pius IV). Han ble biskop av Martorano og senere erkebiskop av Manfredonia.

Han ble kreert til kardinal den 12. mars 1565 av pave Pius IV, med *[[San Teodoro]]* som tittelkirke, så *[[San Pancrazio (Roma)|San Pancrazio]]* og deretter *[[Santa Maria del Popolo]]*.

Han virket i den romerske kurie og ble i 1603 dekan for kardinalkollegiet.

## Referanser


## Eksterne lenker
* Biografi på The Cardinals of the Holy Roman Church
Glenrothes

**Glenrothes** (skotsk-gælisk: *Gleann Rathais*; skotsk: *Glenrothes*) er en ny by midt i hjertet av Fife i øst-sentrale Skottland. Den er omtrent 48 km nord for Edinburgh og 48 km sør for Dundee. Byen har en beregnet befolkning på 38 360 innbyggere i 2020. Det gjør den til den tredje største bosetningen i Fife og den 18. største tettbefolkete samfunnet i Skottland. 

Byen ble grunnlagt omkring 1948 ved at flere små landsbyer ble slått sammen, og er nå  administrasjonssenter for regionen. Opprinnelig var de viktigste industriene i Glenrothes papirproduksjon og kullgruvedrift. Mange gruvearbeidere flyttet dit fra den vestlige delen av Skottland, spesielt fra Glasgowområdet. I dag har disse industriene blitt erstattet av en rekke fabrikker som produserer elektronisk utstyr. Jernbanestasjonen som betjener byen heter Glenrothes-with-Thornton, og ligger i landsbyen Thornton. 

## Toponymi
Navnet Rothes kommer fra tilknytningene jarlene av Rothes (uttales *Roth-is*) fra Leslie-familien fra nordøstlige Skottland. Denne familien eide historisk mye av landområdene som byen Glenrothes har blitt bygd på, og har også gitt sitt navn til den tilstøtende landsbyen Leslie. Første ledd i bynavnet er Glen kommer fra det skotsk-gæliske ordet *gleann* i betydningen «dal». Det ble gitt for å forhindre forveksling med byen Rothes i Moray, og for å reflektere lokaliseringen av byen innenfor dalen av elven Leven.

De forskjellige områdene («distriktene») til Glenrothes har blitt oppkalt etter landsbyene som allerede var etablert i området (f.eks. Cadham, Woodside), gårdene som formelt var fordelt utover landet (f.eks. Caskieberran, Collydean, Rimbleton) eller de historiske eiendomshjemmene i området (f.eks. Balbirnie, Balgeddie, Leslie Parks).

## Kjente personer
Blant kjente personer fra byen finner man trompetisten John Wallace, skuespilleren Dougray Scott og Skottlands andre førsteminister, Henry McLeish. Han måtte gå av i 2001 etter en skandale kjent som «*Officegate*», som involverte ulovlig videreutleie av en bygning i sentrum av Glenrothes.

## Referanser
Duplo

**Duplo** er en leketøyserie utviklet av Lego for barn i aldersgruppen 0–5 år. Leketøyserien består av byggeklosser som er større og danner mindre kompliserte byggesett enn Lego-klossene. Duplo ble først lansert i Danmark i 1967 og internasjonalt i 1969. Duplo er utviklet for å være er trygg og holdbar. Klossene kommer i forskjellige farger og former, som gjør at barnet kan utvikle sin fantasi og byggekunst. I tillegg til de generelle byggeklossene kommer byggesettene ofte med «konvensjonelle» leker med byggeknotter, f.eks. biler og dyr. Størrelsen gjør duploklossene lettere for mindre barn å håndtere og vanskeligere å putte i munnen enn legoklossene. Duploklossene har også avrundede kanter og hjørner.

## Referanser


## Eksterne lenker
*
Elie and Earlsferry

**Earlsferry** er en landsby i Fife, Skottland. Den ligger på nordkysten av Firth of Forth, omkring 13 km øst for Leven. I 1373 ble den en *[[burgh|kongelig burgh]]*, men på grunn av størrelsen har den ikke beholdt bystatusen dette normalt innebærer.

I 1929 ble den formelt slått sammen med Elie. Selv om de to landsbyene har vokst sammen har likevel hver av de to delene av Earlsferry en egen historisk identitet som man fortsatt kan se spor etter.
Inverkeithing

**Inverkeithing** (skotsk-gælisk: *Inbhir Chèitinn*) er en havneby og prestegjeld i Fife, Skottland. Byen ble grunnlagt av kong David I på 1000-tallet, og gitt kongelig burgh av Malcolm IV på 1100-tallet. Slaget ved Inverkeithing ble utkjempet nær byen den 20. juli 1651, nær Pitreavie House mellom en engelsk hær under John Lambert og en skotsk hær ledet av James Holborne som del av en engelsk invasjon av Skottland.

Det var et viktig handelssenter under middelalderen, og dens industrielle arv bygget på steinbrudd og skipsopphugging som går tilbake til 1800-tallet. I 2016 hadde byen en estimert befolkning på 4890, noe som hadde økt litt i 2020 med 4820 innbyggere. Den sivile sognet ble rapportert å ha en befolkning på 8090 i 2011.

I dag er Inverkeithing et travelt pendlerknutepunkt: jernbanestasjonen er et hovedstopp for tog på Fife Circle Line som går nordover fra Edinburgh, og det er lokaliseringen til Ferrytoll Park & ​​Ride, som tilbyr bussforbindelser over Forth og til resten av Fife. Inverkeithing ligger på Fife Coastal Path, en av Skottlands Great Trails, det vil si store turstier.

## Opprinnelsen til navnet
Stedsnavnet er av skotsk-gælisk opprinnelse, *Inbhir Céitein*. Inbhir er et vanlig element i stedsnavn med gæliske røtter og betyr «sammenløp, tilstrømning» (se Aber og Inver), dermed «munningen til Keithing/Céitein». Keithing er navnet på en liten elv som renner gjennom den sørlige delen av byen. Simon Taylor bemerker at navnet Keithing sannsynligvis inneholder den piktiske **coet*, «ved», så Keithing-elven ville ha betydd «bekk som renner gjennom eller forbi eller kommer fra skog». William Watson antok i 1910 en etymologisk kobling mellom hydronymet Keithing og den walisiske *cethinen*, «mørk, dunkel» (jfr. Bryncethin).

## Referanser


## Eksterne lenker

* Inverkeithing, *Gazetteer for Scotland*
* Inverkeithing, *FifeDirect*
Dysart

**Dysart** er en liten landsby i Fife, Skottland. Den ligger på nordsiden av Firth of Forth, og har blitt omringet av regionens største by, Kirkcaldy. 

Blant personer fra Dysart finner man oppdageren John McDouall Stuart som reiste i Australias indre, og offiseren John Pitcairn, kjent fra den franske og indianske krig og den amerikanske revolusjonskrig.
Elie

**Elie** kan sikte til:

## Steder
* Elie (Fife), en skotsk landsby, nå del av Elie and Earlsferry i Fife.
* Elie (Manitoba), det største stedet i den landlige kommunen Cartier i den kanadiske provinsen Manitoba. 

## Personer
* Elie (navn), et mannsnavn og kvinnenavn med hebraisk eller gresk opprinnelse.
** Eliezer «Elie» Wiesel (f. 1928), rumensk-født, fransk-oppvokst jødisk forfatter, filosof og politisk aktivist som siden 1963 har hatt amerikansk statsborgerskap.
* Elie kan også være en ortigrafist forenkling av det franske mannsnavnet Élie som tilsvarer Elias.
Kirkcaldy

**Kirkcaldy** (skotsk-gælisk: *Cair Chaladain*; skotsk: *Kirkcaldy*) er en by og en tidligere kongelig burgh i Fife på østsiden av Skottland. Den ligger på nordsiden av Firth of Forth, 19 km nord for Edinburgh og 44 km sør-sørvest for Dundee. Byen hadde en beregnet befolkning på 50 370 i 2020, noe som gjør den til nest største bosetningen i Fife og den tolvte mest befolkningstette bosetning i Skottland. Mellom 1975 og 1996 utgjorde byen med omegn et administrativt distrikt. 

Byen er kjent for produksjon av linoleum og for sitt årlige, ukeslange *Links Market*, som er Europas lengste gatemarked og som i 2004 feiret sitt 700-årsjubileum. Kirkcaldy har en av de lengste bebygde kystgater i Europa. I det 1600-tallet ble et av de første latviske konsulatene åpnet i Kirkcaldy.

Kirkcaldy har lenge hatt tilnavnet *Lang Toun* (skotsk for «lang by») i henvisning til den tidlige byens 1,4 km lange hovedgate, som angitt på kart fra 1500- og 1600-tallet. Gaten skulle til slutt nå en lengde på nesten 6,4 km, og forbinde byen med de nærliggende bosetningene Linktown, Pathhead, Sinclairtown og Gallatown, som ble en del av byen i 1876. Den tidligere adskilte burgh og landsbyen Dysart ble også senere oppslukt av Kirkcaldy i 1930, og vedtatt ved lov fra parlamentet.

Området rundt Kirkcaldy har vært bebodd siden bronsealderen. Det første dokumentet som refererer til byen er fra 1075, da kong Malcolm III ga bosettingen til kirken i Dunfermline. David I ga senere burgh til klosteret Dunfermline Abbey, som hadde etterfulgt kirken: en status som ble offisielt anerkjent av Robert Bruce i 1327. Byen fikk sin uavhengighet fra klosterstyret først da den ble opprettet som en kongelig burgh av Karl I i 1644.

## Toponymi
Navnet Kirkcaldy betyr «stedet for den harde borgen» eller «stedet for Caleds borg». Det er avledet fra det piktiske **caer* som betyr «borg/festningsverk», **caled*, som er piktisk «hardt» eller et personnavn, og «-in», et suffiks som betyr «sted for». *Caled* kan beskrive selve borgen eller være et tilnavn for en lokal «hard» hersker. En tolkning av det siste elementet som *din* (igjen betyr «borg») i stedet for *-in* er feil. The Old Statistical Account gir en avledning fra *culdee*, som har blitt gjentatt i senere publikasjoner,, men dette er også feil.

## Vennskapsbyer

*  Ingolstadt

## Referanser


## Litteratur
* Taylor, Simon; Márkus, Gilbert (2006): *The Place-Names of Fife*, bind 1. Donington: Shaun Tyas. ISBN 1-900289-77-6.
* Torrie; Coleman (1995): *Historic Kirkcaldy*. Historic Scotland with Scottish Cultural Press. ISBN 1-898218-38-2.
* Walker, Bruce; Ritchie, J. N. G. (1996): *Fife, Perthshire and Angus*. Exploring Scotland's Heritage (2nd ed.). Mercat Press. ISBN 0-11-495286-8.

## Eksterne lenker

* 
* Kirkcaldy Civic Society
* About Kirkcaldy
Zaccaria Delfino

**Zaccaria Delfino** (1527–1583) var en av Den katolske kirkes kardinaler.

Han ble biskop av Lesina i Dalmatia, men virket for det meste for den romerske kurie og som nuntius.

Han ble kreert til kardinal den 12. mars 1565 av pave Pius IV, med *[[Santa Maria in Aquiro]]* som tittelkirke, som hansenere fikk vekslet om fra til *[[Santo Stefano Rotondo|Santo Stefano al Monte Celio]]* og så til *[[Sant'Anastasia ]]*.

## Referanser


## Eksterne lenker
* Biografi på The Cardinals of the Holy Roman Church
Marcantonio Bobba

**Marcantonio Bobba** (født i Casale Monteferrato i Italia, død 18. mars 1575 i Roma) var en av den katolske kirkes kardinaler.

Han ble biskop av Aosta, men virket for det meste for den romerske kurie og som nuntius. Han var nær venn av kardinal Carlo Borromeo.

Han ble kreert til kardinal den 12. mars 1565 av pave Pius IV.

## Episkopalgenealogi
Hans episkopalgenealogi er:
* Erkebiskop Filippo Archinto (1500-1558)
* Pave Pius IV (1499-1565) *bispeviet 1546
* Kardinal *Marcantonio Bobba* (1500-1575) *1557

## Referanser


## Eksterne lenker
* The Cardinals of the Holy Roman Church
Culross

**Culross** (skotsk-gælisk: *Cuileann Ros*, «hellig punkt/odde») er en landsby og en tidligere kongelig burgh og prestegjeld i Fife i Skottland. Den ble grunnlagt som en havneby ved Firth of Forth. Opprinnelig fungerte Culross som en havneby ved Firth of Forth. Ifølge tradisjonen ble byen grunnlagt av helgenen Serf på 500-tallet. I henhold til beregninger av folketallet hadde landsbyen 2280 innbyggere i 2020.

På 1500- og 1600-tallet var byen et sentrum for gruveindustri. I tillegg var saltkoking en viktig næringsvei. Betydningen som havneby bortfalt i stor grad i løpet av det 1700-tallet. På 1900-tallet ble det registrert at Culross har flere unike historiske bygninger, og National Trust for Scotland har arbeidet for å bevare disse, og eier flere av dem. Blant bygningene er Culross Town House, en tidligere rettsbygning og fengsel; Culross Palace fra det 1500-tallet, Culross Study fra det 1600-tallet og ruinene av klosteret Culross Abbey fra 1200-tallet. 

På 1500- og 1600-tallet var byen et sentrum for gruveindustri. I tillegg var saltkoking en viktig næringsvei. Betydningen som havneby bortfalt i stor grad i løpet av det 1700-tallet.

## Opphavslegende
En legende hevder at da den brittonske prinsessen (og framtidige helgen) Teneu, datter av kongen av Lothian, ble gravid før ekteskapet, kastet familien henne utenfor fra en klippe. Hun overlevde fallet uskadd, og ble snart møtt av en ubemannet båt. Hun visste at hun ikke hadde noe hjem å gå til, så hun gikk i båten; den seilte henne over Firth of Forth hvor hun gikk i land ved Culross hvor hun ble tatt vare på av sankt Serf; han ble fosterfar til hennes sønn, sankt Kentigern (også kalt for Mungo) som ble født ved Culross.

## Referanser


## Eksterne lenker
*
* Culross community site at Fife Council
Alessandro Sforza

**Alessandro Sforza** kalt *kardinalen av Santa Fiora * (født 1534 i Roma i Italia, død 16. mai 1581 i Macerta) var en av den katolske kirkes kardinaler.

Han ble biskop av Parma, men virket for det meste i den romerske kurie.

Han ble kreert til kardinal den 12. mars 1565 av pave Pius IV.

Han var bror til kardinal Guido Ascanio Sforza (kreertt 1534), onkel til kardinal Francesco Sforza (1583) og grandonkel til kardinal Federico Sforza (1645).

## Referanser


## Eksterne lenker
* Biografi på The Cardinals of the Holy Roman Church
Skotsk

**Skotsk** (**Scots**) er et språk som tales i Skottland og av en liten minoritet i Ulster, de fleste av disse i Nord-Irland men også noen i grenseområdet i Irland i sør. Språket kalles også **lallans** (lowlands) eller **lavlandsskotsk** for å skille det fra skotsk-gælisk som tales i høylandet, og for **ulsterskotsk** i Irland. 

Språket stammer fra den nordhumbriske formen for mellomengelsk, som inngår i samlebetegnelsen angliske språk. Det er sterkt påvirket av gælisk, men også av nederlandsk og lavsaksisk gjennom handel med og innvandring fra Nederlandene. Gjennom kirkelatin og juridisk latin, anglo-normannisk og senere fransk (spesielt Parisdialekten) har man fått romansk innflytelse. I tillegg, i leksikalsk henseende, var skotsk også påvirket av norrønt og norsk.

Gammelengelsk kom inn i Skottland så tidlig som det 7. århundre, antagelig først i Lothian. I 12. og 13. århundre kom normannerne, som i tillegg til sitt eget språk hadde med seg noen mellomengelsktalende tjenere. Det engelske språket spredde seg i Skottland gjennom de tidligste byene, ettersom de fleste av borgerne som kom dit utenfra var fra England, Flandern og Frankrike.

Frem til det 15. århundre refererte *skotsk* utelukkende til gælisk, men man begynte så å skille mellom skotsk og skotsk gælisk. Sistnevnte ble av skotsktalende ofte kalt *Erse*, som betyr «irsk». I løpet av det 15. århundre begynte man å legge merke til distinkte forskjeller i språket i Skottland i forhold til det som ble talt i England, og de som talte den skotske varianten begynte å kalle det *Scottis*. Den første forfatteren man kjenner til at brukte begrepet på denne måten var Gavin Douglas (død 1522). 

Mange ord er innlånt fra skotsk gælisk. Dette gjelder spesielt naturfenomener, som *glen* («dal»), *loch* («innsjø») osv. Det er også mange ord som har kommet inn i engelsk via skotsk, som *clan*, *greed*, *eerie* osv. Mye av språket vil være forståelig for en person som forstår engelsk på avansert nivå, spesielt dersom man har noe erfaring med å høre skotter snakke engelsk ettersom mange av de fonologiske forskjellene går igjen der. 

## Status

Det har mange ganger vært diskutert om skotsk skal regnes som et eget språk eller som en engelsk dialekt. Før Det forente kongerike ble opprettet i 1707 var det vanlig å anse det som et eget språk, men av politiske grunner ønsket mange å gå bort fra dette etter at nasjonene ble forent. 

Den britiske regjeringen anerkjenner i dag skotsk som et regionalt språk, og det er registrert som sådan i det europeiske charter for regionale språk og minoritetsspråk. Begrunnelsen for å anerkjenne det som et eget språk og ikke en engelsk dialekt er at det finnes en uavhengig litterær tradisjon, egne ortografiske konvensjoner (som på grunn av manglende regulering er noe vage på en del punkter) og betydelige forskjeller i ordforråd og fonologi. Skotsk var også offisielt språk for det første skotske parlamentet.

## Referanser


## Eksterne lenker
*
Tomrefjord

**Tomrefjord** er et tettsted i Vestnes i Møre og Romsdal fylke. Tettstedet har  innbyggere per 1. januar .

Skipsverftet Vard Langsten, som til tider sysselsetter rundt , ligger i Tomrefjord. På andre siden av fjorden ligger Solstrand Verft. Tettstedet har idrettsanlegg med kunstgressbane, svømmehall, innendørs idrettshall og utendørs sports-amfi. Det lokale samfunnshuset heter Idahall. Messingkorpsene Tomra Brass Band og Tomrefjord skulekorps er begge basert i bygda. Hyttefelt på Tomrefjellet, i områdene omkring Svartløkvatnet. Det lokale idrettslaget, Tomrefjord Idrettslag, ble stiftet i 1921.

Tomrefjord er fødestedet til Bjørn Rune Gjelsten, Bjørn Tomren og Knut Marius Djupvik.

## Referanser


## Eksterne lenker
* Tomrefjord Idrettslag
Alfonso Gesualdo

** Alfonso Gesualdo** (født 1540 i Calitri ved Napoli i Italia, død 14. februar 1603 i Napoli) var en av den katolske kirkes kardinaler. Han var tilknyttet den romerske kurie, og ble erkebiskop av Conza, og senere av Napoli.

Han ble utnevnt til kardinal i 26. februar 1561 av pave Pius IV, med *[[Santa Cecilia in Trastevere|Santa Cecilia]]* som tittelkirke. Han skiftet titulus mange ganger, til *[[Santa Prisca (Roma)|Santa Prisca]]*, så *[[Sant'Anastasia]]*, så *[[San Pietro in Vincoli]]* og til slutt *[[San Clemente]]*.

Han ble dekanus for kardinalkollegiet i 1591.

Han var svogeren til kardinal Carlo Borromeo (kreert 1560) og onkelen til komponist Carlo Gesualdo

## Episkopalgenealogi
Hans episkopalgenealogi er:

* Kardinal Guillaume d'Estouteville (1403-1483)
* Pave Sixtus IV (1414-1484) * bispeviet 1471
* Pave Julius II (1443-1513) *1481
* Kardinal Raffaele Sansoni Riario (1461-1521) *1504
* Pave Leo X ( 1475-1521) *1513 
* Pave Paul III (1468-1549) *1519
* Kardinal Francesco Pisani (1494-1570) *1527
* Kardinal *Alfonso Gesualdo di Conza (Gonza)* (1540-1603) *1564
## Referanser


## Eksterne lenker
* Biografi på The Cardinals of the Holy Roman Church
MPS

**MPS** kan bety:

* Metropolitan Police Service
* Monte dei Paschi di Siena
* Mouvement patriotique du Salut
Vanlig smådøgnflue

**Vanlig smådøgnflue** eller **stor strømdøgnflue** (*Baetis rhodani*) er en døgnflue som tilhører familiegruppen smådøgnfluer strømdøgnfluer eller bekkedøgnfluer. Gruppens mange norske navn har oppstått på grunn av ulike norske dialekter og fra litteraturen.

Vanlig smådøgnflue er en av Norges mest utbredte og vanlig forekommende døgnflue og finnes i alle landets fylker. 

## Utseende
### Voksne (imago)
Kroppen er 5-11&nbsp;millimeter lang. Olivenfarget, enten brunlig, mer grå eller grønn. Vingene er trekantet og holdes rett opp og ut fra kroppen i hvile. Vingene er svakt røykfarget uten markert årenett. Lengst bak på bakkroppen er det to haletråder (cerci). 

### Nymfer/larver
Nymfene er mellom 5-11&nbsp;millimeter lang. Den har tre haletråder, som er kortere enn kroppen, og den miderste er litt kortere en de to på siden. Haletrådene har ikke smale mørke ringer. Den midterste haletråden har små korte hår ut til hver side. De to ytre haletrådene har bare hår på innsiden. Beinas kloledd har ikke små fine hår på hver klospiss. Det er sju par små bladformede gjeller bokover på siden av bakkroppen.

## Levevis
Vanlig smådøgnflue finnes i bekker og større elver med rennende vann. Den tåler lave pH-verdier ned til 4,6, men trives best i pH&nbsp;6&ndash;6,9.

Eggene slippes av hunnen ned på vannoverflaten. De synker straks til bunnen. Vanlig smådøgnflue lever mesteparten av sitt liv som larver eller nymfer. De spiser små partikler av organisk materiale, som alger, planterester  eller råtnende planter. Men også av andre mindre dyr. 

Vanlig smådøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).

Vanlig smådøgnflue kan ha flere generasjoner i løpet av ett år, og vanligvis to generasjoner i Norge, først tidlig i juni og senere i slutten av august eller tidlig i september. De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.

## Systematisk inndeling

* Orden **[[Døgnfluer]] (Ephemeroptera)**
** Familie **[[Smådøgnfluer]] / [[strømdøgnfluer]] / [[bekkedøgnfluer]] (Baetidae)**
*** **vanlig smådøgnflue **eller** [[stor strømdøgnflue]]** *Baetis rhodani* Pictet, 1843-45 

## Litteratur
* Johansen, G.O. og Lunde, V. 1993. *Sjekkliste for norske døgnfluer (Ephemeroptera) med forslag til norske navn.* Norsk entomologisk forening, InsektNytt 18(3-4), s. 19-22
* Arnekleiv, Jo Vegar. 1995. *Døgnfluelarver.* Norsk entomologisk forening, Norske Insekttabeller nr. 14,  45 sider.
* Puthz, V. 1978. *Ephemeroptera.*  Limnofauna Europaea, J. Illies (ed.). Fischer Verlag, Stuttgart. side 256 – 263.

## Eksterne lenker
* 
* Norsk Entomologisk forening
Hermelin

**Hermelin** kan på norsk bety flere ting:

* Hermelin er et gammelt navn på røyskatt
* Hermelin betyr også pelsverk lagd av røyskattens vinterpels.
* Hermelin er dessuten navnet på en liten tamkaninrase
* Hermelin, svensk adelsslekt
Veronica Campbell-Brown

**Veronica Campbell-Brown** (født 1982) er en jamaicansk tidligere friidrettsutøver. Hun var sprinter, og vant flere olympiske medaljer; tre gull, én sølv og én bronse. Hun er per juni 2021 den eneste friidrettsutøveren i historien som har vunnet medalje i fem strake OL.

## Karriere
Campbell gikk på University of Arkansas, der hun markerte seg som en sprintstjerne i et miljø som ble dominert av langdistanseløpere.

Under OL i 2000 var hun med på Jamaicas lag som vant sølv på 4&nbsp;x&nbsp;100&nbsp;m stafett.

I OL 2004 kom hun først på tredjeplass på 100 meter, og to dager senere vant hun 200 meter-finalen foran Allyson Felix fra USA.

Også denne gangen deltok hun på Jamaicas lag på kortstafetten, og kunne klatre helt til topps på seierspallen sammen med lagvenninnene Aleen Bailey, Tayna Lawrence og Sherone Simpson. 

Under VM 2007 i Osaka tok hun gull på en rekordjevn 100 meter. Hun fikk tiden 11,01, samme tid som amerikanske Lauryn Williams, men ble dømt foran i mål. Bronsemedaljen gikk til Carmelina Jeter, USA, som fikk tiden 11,02.

Etter OL i Beijing i 2008, der hun vant gull på 200 meter, ble Campbell-Brown utnevnt til kommandør av Utmerkelsesordenen.

I 2009 vant hun sølv på 200 meter ved VM i friidrett 2009 i Berlin, der hun ble slått av Allyson Felix fra USA. På 100 meter kom hun på fjerdeplass, til tross for en sesongbestenotering for hennes del, med 10,95 sekunder. Hun vant gull på 60 meter ved VM i friidrett innendørs 2010 i Doha, og ved VM i friidrett 2011 fikk hun tre medaljer; gull på 200 meter og sølv på 100 meter og 4 x 100 meter. På 100 meter ble hun slått av Carmelita Jeter, og USA vant også stafetten. Jamaica løp inn på ny jamaicansk rekord på 41,70 sekunder. 

I mars 2012 ble hun verdensmester innendørs, da hun vant 60 meter med tiden 7,01.

Hun tok sølv under Sommer-OL 2016.

## Referanser


## Eksterne lenker
* 
*
Groningen

* Groningen (provins) er en provins i Nederland.
* Groningen (by) er hovedstaden i provinsen Groningen
* FC Groningen er et fotballag fra Groningen
HM Inspectorate of Constabulary and Fire & Rescue Services

**'s Inspectorate of Constabulary and Fire & Rescue Services** (**HMICFRS**), tidligere bare HM Inspectorate of Constabulary, er en inspeksjonsordning for politiet og brannvesenet i Storbritannia.

Ordningen oppstod på midten av 1800-tallet, og de første inspektørene ble oppnevnt i 1856 for å granske politistyrkenes effektivitet og kvalitet. Idag er ordningen organisert i to separate organisasjoner &ndash; HMIC for England og Wales, og HMIC for Skottland.

Organisasjonene består av både sivile inspektører og polititjenestemenn som er utplassert fra politiet. Organisasjonene utfører inspeksjoner i politiet for å fremme effektivitet og kvalitet, og sikre at nasjonale standarder følges. HMIC for Skottland har i tillegg muligheten til å behandle klager mot politiet, mens i England og Wales er denne oppgaven utelukkende lagt til Independent Police Complaints Commission.

I 2017 ble inspeksjonen utvidet til brannvesenet.

## Eksterne lenker
*
Independent Office for Police Conduct

**Independent Office for Police Conduct** (**IOPC**), tidligere **Independent Police Complaints Commission** (**IPCC**), er en britisk myndighet som etterforsker klager mot politiet i England og Wales.

IPCC ble opprettet 1. april 2004 som ledd i en reform av systemet for politiklager.

I mars 2016 kunngjorde innenriksministeren at IPCC ville bli omorganisert og omdøpt til Office for Police Conduct.

## Referanser


## Eksterne lenker
*
Sergej Makarov (spydkaster)

**Sergej Aleksandrovitsj Makarov** (russisk *Сергей Александрович Макаров*; født 19. mars 1973 i Podolsk) er en russisk spydkaster.

Under Sommer-OL 2004 i Athen tok Makarov bronsemedalje. Øvelsen ble vunnet av nordmannen Andreas Thorkildsen.

Med en personlig rekord på 92,61 ligger Makarov på tredjeplass på verdensstatistikken. Hans far Aleksandr Makarov var også spydkaster og OL-medaljør.

## OL-medaljer
*  2000  Sydney - Bronse i spydkast  Russland
*  2004  Athen - Bronse i spydkast  Russland

## VM- og EM-medaljer
*  VM 2003  Paris - **Gull** i spydkast
*  VM 2005  Helsingfors - Bronse i spydkast
*  EM 2002  München - Sølv i spydkast

## Referanser


## Eksterne lenker
*
Mitokondrielt DNA

**Mitokondrielt DNA** eller **mtDNA** er DNA som finnes i mitokondrier, som er en del av alle celler i kroppen foruten om erytrocytter, som utgjør en stor bestanddel i blodet. Mitokondrier sørger for energi (i form av adenosintrifosfat, også kalt ATP) til cellen og kan derfor godt kalles den enkelte celles kraftverk.

Mitokondria er nødvendig for blant annet bevegelse, syntese av makromolekyler og opprettholdelse av cellers membranpotensial. Mitokondrium inneholder sitt eget DNA (mtDNA); 100&ndash;10&nbsp;000 kopier av et dobbeltrådet sirkulært 16&nbsp;569 bp langt DNA molekyl som koder for 13 proteiner med sentral betydning for energiproduksjon (oksidativ fosforylering) og mitokondrienes eget proteinsynteseapparat (rRNA og tRNA). De langt fleste mitokondrielle proteiner må importeres fra cellens cytoplasma, og disse proteinene kodes for av gener som befinner seg i cellekjernen. Dette gjør at de fleste mitokondriesykdommer skyldes feil i kjerne-kodete gener.

mtDNA muterer som alt DNA og kan bare nedarves fra mor til avkom, fordi morens eggceller ødelegger mitokondria i hannens sperma når de befruktes. Det gjør det mulig å følge morslinjene tilbake i tid. Hver gang et mtDNA muterer oppstår det nemlig en ny type mtDNA. Mutasjonshastigheten i DNA regnes for å være forholdsvis konstant over tid. Det gir forskere en unik muligheter til å aldersbestemme levende organismer, for eksempel mennesker, hunder, kattedyr og lignende, fordi muteringen i mitokondriene fungerer som en slags klokke. Desto mer ulikt DNAet er mellom to individer, desto lenger tilbake i tid ligger en eventuell felles stammor.

Ny forskning skaper imidlertid tvil om denne hypotesen. Kraytsberg m.fl. har vist at mitokondriell rekombinasjon er mulig blant mennesker.

## Referanser


## Eksterne lenker
* Marine Animal mtDNA Group
Maria Kannegaard

**Maria Kannegaard** (født 1970) er en dansk-norsk jazzmusiker (piano), utdannet ved Jazzlinja (NTNU) (1992–1996).

Sammen med bassist Ole Morten Vågan og trommeslager Thomas Strønen utgjør hun Maria Kannegaard trio. Hun har vært komponist for Trondheim Jazzorkester, spilt i Kongsberg-bandet Alibi med bassist Tine Asmundsen, og spilte i Eldbjørg Raknes' TINGeLING-band, Live Maria Roggens «LiveBand» og Siri Gjæres band.

I 2010 vant hun DnB-NOR prisen på Kongsberg Jazzfestival.

I 2012 ble hun utpekt som NTNU-jazzambassadør, en tittel som årlig tildeles en jazzartist eller -gruppe som på en fremragende måte fungerer som ambassadør for NTNU og jazzmiljøet i Trondheim.

I 2017 ga hun ut et konsertalbum bestående av opptak fra Kongsberg Jazzfestival i 2011 og Trondheim Jazzfestival 2013. Samme år skrev hun sammen med Siri Gjære musikken til forestillingen *Kloden rundt på 29 bokstaver* (Fabularium Produksjoner). For albumet *Nådeslås* fra 2019 fikk hun NOPAs musikkpris for 2019 og ble nominert til Spellemannprisen 2019 i klassen jazz. Hun vant Spellemannprisen 2020 i klassen jazz sammen med sin egen trio for albumet *Sand i en vik*.

Under Bærum Jazzfestival 2024 ble pianist og komponist Kannegaard tildelt norsk jazz’ høyeste utmerkelse, Buddyprisen, av medlems- og interesseorganisasjonen Norsk jazzforum.

Maria Kannegaard har vært åpen om sin psykiske sykdom som har ført med seg flere lengre avbrudd fra musikken.

## Utgivelser
* *Breaking the surface*  (ACT, 2000). Med Mats Eilertsen og Thomas Strønen
* *Quiet Joy* (Jazzland, 2005).  Med Vågan og Strønen
* *Maryland* (Moserobie, 2007). Med Håkon Kornstad, Ole Morten Vågan og Håkon Mjåset Johansen
* *Camel Walk* (Jazzland, 2008).  Med Vågan og Strønen
* *Monsters and puppets* (Gigafon, 2011).  Med Strønen
* *Live at Kongsberg and Trondheim Jazzfestival* (Jazzland, 2017). Med Ole Morten Vågan, Thomas Strønen, Siri Gjære, Ola Kvernberg, Per Jørgensen og Ståle Storløkken
* *Nådeslås* (Jazzland, 2019)
* *Sand i en vik* (Jazzland, 2020)

## Referanser


## Eksterne lenker
* 
* 
* 
*  Biografi fra Jazzbasen.
*  Diskografi fra Jazzbasen.
Eirikssønnene

**Eirikssønnene**, **Gunnhildssønnene** eller **Gamles ætt** var sønnene til Eirik Blodøks og Gunhild Kongemor. Tre av sønnene var konger i Norge fra omkring 961 til omkring 970.

De er ofte beskrevet som Gunnhildssønnene, siden Gunnhild ble tilskrevet en rolle som den eggende drivkraften bak dem. Eirikssønnene er omtalt som Gamla kind (**Gamles ætt**) i kvadet Hákonardrápa av Einar Helgason Skålaglam fra 900-tallet. Gamla kan vise til Gorm den gamle, men også til en av Eirikssønnene.

## Eirikssønnene
Ifølge Fagrskinna på 1220-tallet hadde Eirik og Gunhild sønnene: Gamle, Guttorm, Harald, Erling, Ragnfrød og Sigurd Sleva. Her nevnes også datteren Ragnhild. 
Eirikssønnene var, slik de nevnes hos Snorre Sturlason på 1230-tallet er Gamle Eiriksson, Guttorm Eiriksson, Harald Gråfell, Ragnfrød Eiriksson, Erling Eiriksson, Gudrød Eiriksson og Sigurd Sleva. Snorre nevner også datteren Ragnhild, som ble gift med Arnfinn, sønnen til Torfinn, jarlen av Orknøyene. Det er likevel uvisst hvor mange søsken de var. 

Gamla er omtalt i tre skaldekvad:
* Glum Geirason forteller på 960-tallet i ei lausvise: "Harald (Gråfell) har hevnet Gamla godt" ('Haraldr hefr vel hefnt Gamla'). 
* Einar Skålaglam diktet i Håkonardråpa: Gamlas slekt (*Gamla kind*) bygde land, utfordret krigere gjennom poesi og beskyttet helligdommene. 
* Øyvind Skaldespiller sier i lausvise 6: Kong Håkon rødfarget tidligere sverdet i Gamlis blod (Gamla blóði) og drev alle Eiriks arvinger til sjøs.

Det er vanlig å tolke Gamla her som Gamla Eiriksson. Claus Krag og Per Sveaas Andersen mente det er mulig at det bare var én sønn før Harald: Guttorm med tilnavnet «gamle», som én person. En annen mulighet er at Gamla var danskekongen Gorm den gamle. At Gorm bygde land, utfordret krigere gjennom poesi og beskyttet helligdommene, passer bedre for Gorm.

## Eirikssønnene og Håkon Adelstensfostre
Eirikssønnene under ledelse av Harald Gråfell utfordret flere ganger kong Håkon den godes makt over Norge. Deres siste forsøk resulterte i nederlaget ved Fitjar ca. år 961, hvor kong Håkons hær seiret, men kongen selv fikk banesår.

## Eirikssønnene som konger på Vestlandet
Kongedømmet de regjerte over var basert på Vestlandet. Noen hevder at de hadde overherredømme over og krevde skatter fra de andre småkongene og jarlene i Norge. Det mangler gode kilder som støtter dette. Harald Gråfell var den første som ble omtalt som (hele) *Noregs kunungr*.

Ågip forteller at Guttorm, Halvdan og Øyvind Eirikssønner ble drept i slaget ved Avaldsnes kongsgård. Ågrip forteller videre at Gamle Gunnhildsson ble drept etter slaget på Rastarkalv på Møre.

Dersom Eirik var Erik Haraldsson i Northumbria hadde også Harald en bror Henrico (Hårek?), som falt i et slag i Stainmoor  i 954 mot kong Eadred (konge 946-955). 

## Referanser


## Se også
*Vikingtiden i Norge
*Liste over norske regenter
.nr

**.nr** er Naurus nasjonale toppnivådomene (ccTLD) for internett.

I motsetning til det enkelte tror, er ikke *.nr*-domener gratis som omdirigeringsadresser. Et domene *[[.co.nr]]* har blitt registrert, og denne siden gir bort gratis omdirigeringer (i likhet med cjb.net  og .tk), noe som har ført til at noen tror .nr-domener er gratis. Virkelige *.nr*-domener må betales, og kan bestilles fra CenpacNet, Naurus internettleverandør. 

Den opprinnelige konfigureringen av *.nr*-toppnivådomenet ble gjort av Shaun Moran fra ComTech Communications (Australia) i 1998 som en del av den første internettforbindelsen til øya. Det var på den tid en lengre prosess med IANA for å få *.nr*-domenet godkjent og tildelt.

## Registrering

Dette er de offisielle andrenivå-domenene som registreringsenheten tilbyr tredjenivå-registrering under:

* **edu.nr** Forbeholdt utdanningsinstitusjoner i Nauru
* **gov.nr** Forbeholdt regjeringen på Nauru
* **biz.nr** Uten restriksjoner
* **info.nr** Uten restriksjoner
* **net.nr** Uten restriksjoner
* **org.nr** Uten restriksjoner
* **com.nr** Uten restriksjoner

Som nevnt over er ikke *co.nr* et andrenivå-domene som det gjøres offisielle registreringer under, men bare et registrert domene som en tredjepart tilbyr subdomener under.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .nr whois informasjon 
* CenpacNet